b'\n_START_ARTICLE_\nRiboosi\n_START_SECTION_\nRiboosin synteettinen valmistus\n_START_PARAGRAPH_\nRiboosia ja muita sokereita voidaan valmistaa kuumentamalla formaldehydin ja glykoaldehydin seosta sopivien katalyyttien kanssa yli 100 asteessa.\n_START_SECTION_\nRiboosin biosynteesist\xc3\xa4\n_START_PARAGRAPH_\nPeriaatteessa riboosi syntyy glukoosista ottamalla yksi HOCH-ryhm\xc3\xa4 pois. Riboosin tuotto soluissa tapahtuu hieman mutkikkaammin. Riboosin biosynteesi vaatii glukoosia, jonka niin kutsuttuun kuutoshiileen on ester\xc3\xb6itynyt fosforihappo. T\xc3\xa4ll\xc3\xb6in l\xc3\xa4ht\xc3\xb6aine on Beta-D-glukoosi-6-fosfaatti. Lis\xc3\xa4ksi tarvitaan vett\xc3\xa4 (H\xe2\x82\x82O), NAD\xe2\x81\xba- ja NADPH-molekyylej\xc3\xa4 sek\xc3\xa4 H\xe2\x81\xba- ja Mg\xc2\xb2\xe2\x81\xba-ioneja. Magnesiumionit sijasta eli\xc3\xb6t voivat k\xc3\xa4ytt\xc3\xa4\xc3\xa4 my\xc3\xb6s Ca\xc2\xb2\xe2\x81\xba- tai Mn\xc2\xb2\xe2\x81\xba-ioneja. Itse riboosin tuotto 8 reaktion ketjussa vaatii ainakin 5 entsyymi\xc3\xa4, joista yksi on fosfotransferaasi. Riboosin tuottoketju haarautuu ja jotkut haarat tarvitsevat my\xc3\xb6s tiamiinia transketolaasin avuksi. Er\xc3\xa4s ei-riboosiin viev\xc3\xa4 haara tuottaa glyseraldehydi 3-fosfaattia, joka lienee fosfolipidien tuotantoketjun yksi vaihe.'